Bear Island (cinta)

:*Iste articlo ye sobre una cinta anglo-canadiense de cine d'intriga de 1979; ta atros usos, se veiga *'Bear Island***.

***Bear Island*** (títol orichinal en [[Idioma anglés|anglés]], en [[Idioma aragonés|aragonés]] ***Isla de l'Onso***, estrenada en [[Aragón]] con o títol en [[Idioma castellano|castellano]] d***'Operación Isla del Oso***, en aragonés ***Operación Isla de l'Onso**') ye una cinta de cine d'intriga de l'anyo 1979 coproducida por o cine britanico y lo cine canadiense, dirichida por Don Sharp seguntes un guión adaptau por Don Sharp, David Butler y Murray Smith (basau en o "bestseller" *[[Bear Island (novela)|Bear Island]]*, una novela publicada por Alistair MacLean en l'anyo 1971). Conta con una banda sonora orichinal de Robert Farnon, una dirección de fotografía d'Alan Hume y una producción cinematografica de Peter Snell y William Hill ta las productoras *[[Selkirk Films]]*, *[[Canadian Film Development Corporation]]* y *[[Bear Island Films]]*. De l'elenco d'a cinta fan parte, entre d'atros actors, Donald Sutherland, Vanessa Redgrave, Richard Widmark, Christopher Lee, Lloyd Bridges, Bruce Greenwood, Barbara Parkins, Patricia Collins, Mark Jones, August Schellenberg, Candace O'Connor, Michael Collins, Michael J. Reynolds y Lawrence Dane.

Una expedición organizada por as Nacions Unidas viacha enta una remota isla clamada Isla de l'Onso ta fer-ie investigacions sobre lo cambio climatico. Ye formada por cientificos de cuantas nacionalidaz, estando dirichda por dos alemans, *Gerran* y *Hartman*, y en fan parte *Lindquist*, un psiquiatra noruego, o polaco *Lechinski*, o biologo estausunidense *Frank Lansing*, *Smithy * y *Rubin*. Cuan plegan en o suyo destín, l'estausunidense descubre que han rechistrau o suyo equipache, y las suyas sospeitas augmentan cuan conoixen en plegar-ie que *Larsen*, un atro cietifico que ya i yera en a isla, ha muerto. O suyo alochamiento ye una antiga base de submarinos d'a *[[Kriegsmarine]]* d'o Tercer Reich mientres a Segunda Guerra Mundial que posteriorment s'heba convertiu en una base militar d'a Organización d'o Tractau de l'Atlantico Norte. Encara que *Gerran * prohine que se i dentre en o sector de l'antiga base alemana, bien luego ye evident que *Lansing* ye muit intresau en ixa base, en haber estau su pai un comandant de submarinos alemán que amás heba muerto en ixa isla en circumstancias desconoixidas. Encara que *Rubin* muere en un lurte provocau, *Lansing* consigue dentrar en l'antiga base alemana, a on troba o que resta d'o suyo pai, muerto en o suyo submarino. Bien luego *Lindquist* troba un mensache que heba deixau *Larsen* y que deciba que atros dos alemans que ya yeran en a isla son neonazis baixo lo mando de bel atro mimbro d'a expedición. Tamién se descubre que bellas caixas que aparentment conteniban explosivos en realidat lo que i yera dentro ye oro.

A cinta s'ambienta en l'oceano Glacial Arctico en o momento actual d'a cinta (1979) y las suyas escenas se filmoron en Alaska en os Estaus Unius, en localidaz d'a Columbia Britanica en Canadá (incluyindo-ie Vancouver) y en os *[[Pinewood Studios]]* en Buckinghamshire en o Reino Uniu.

## Elenco

## Se veiga tamién
* Cine en 1979.
* Cintas de 1979.

## Referencias